wickkiey/tamil-wikipedia-chunked huggingface dataset:
# பூட்டுதலில்லா நிறுத்த அமைப்பு

## இயங்குமுறை

### கூடுதல் மேம்பாடுகள்

நவீன மின்னணு உறுதிக் கட்டுப்பாட்டு (ESC அல்லது ESP) அமைப்புகள், ஏபிஎஸ் கருத்தாக்கத்தின் பரிணாம வளர்ச்சி ஆகும். இந்த அமைப்பு இயங்குவதற்குக் குறைந்தபட்சம் இரு கூடுதல் உணர்வான்கள் சேர்க்கப்படுகின்றன. அவற்றில் ஒன்று செலுத்து சக்கரக் (steering wheel) கோண உணர்வான்; மற்றொன்று சுழலியக்க (gyroscopic) உணர்வான். இதன் இயக்கக் கொள்கை மிகவும் எளிதானது: தானுந்து செல்லும் திசையானது, செலுத்து சக்கர உணர்வான் தரும் அறிவிப்புடன் ஒத்துப் போகாமல் மாறுபடுவதை சுழலியக்க உணர்வான் கண்டறிந்தவுடன், ஈஎஸ்சி மென்பொருள் தேவையான சக்கரம் அல்லது சக்கரங்களை (மிகுந்த தரமுயர்ந்த அமைப்புகளில் மூன்று வரை) நிறுத்தும். இதனால் ஓட்டுநர் விரும்பும் வழியில் வண்டி செல்லும். செலுத்து சக்கர உணர்வான் ஓரப்படுத்தும் நிறுத்தக் கட்டுப்பாட்டு இயக்கத்திலும் (Cornering Brake Control-CBC) உதவுகிறது. ஏனெனில், இது வெளிப்புற சக்கரங்களைவிட வளைவின் உட்பக்க சக்கரங்களின் மீது அதிக நிறுத்த விசையைப் பயன்படுத்த வேண்டும் என்பதையும் எவ்வளவு அதிக விசை என்பதையும் ஏபிஎஸ்-க்குத் தெரிவிக்கும்.
# பூட்டுதலில்லா நிறுத்த அமைப்பு

## இயங்குமுறை

### கூடுதல் மேம்பாடுகள்

#### இழுவைக் கட்டுப்பாடு

வண்டியை முடுக்கும்போது இழுவைக் கட்டுப்பாட்டு அமைப்பை (traction control system - TCS, ASR) செயல்படுத்தவும் ஏபிஎஸ் கருவி பயன்படுகிறது. முடுக்கத்தின்போது, டயர் இழுவையை இழந்தால், ஏபிஎஸ் கட்டுப்பாட்டுக் கருவி நிலையைக் கண்டறிந்து இழுவை மீண்டும் நிலைப்படுத்துவதற்குத் தேவையான நடவடிக்கையை எடுக்கிறது. பெரும்பாலும், உள்கட்டமைப்பு ஏபிஎஸ்-உடன் பகிர்ந்து கொள்ளப்பட்டாலும், தயாரிப்பாளர்கள் இதை தனி விலை கொண்ட தேர்வாகவே வழங்குகின்றனர். அதிகத் தரமுடைய மாதிரிகளில் இது வேகக்குறைப்பு (throttle) நிலைகளையும் நிறுத்தக் கருவிகளையும் ஒரே சமயத்தில் கட்டுப்படுத்தக்கூடியது.
# பூட்டுதலில்லா நிறுத்த அமைப்பு

## பயனுறுந்தன்மைகள்

2003 ஆம் ஆண்டில், மொனாஷ் பல்கலைக் கழக விபத்து ஆராய்ச்சி மையம் நடத்திய ஆஸ்திரேலிய ஆய்வில்  
NHTSA-வின் கூற்றுப்படி <blockquote>"ஏபிஎஸ், உங்களது வழக்கமான நிறுத்த முறையுடன் தானாகவே அவற்றை இறைப்பதன் மூலம் இயங்குகிறது. ஏபிஎஸ் பொருத்தப்படாத வாகனங்களில், சக்கரம் பூட்டிக் கொள்ளுவதைத் தடுப்பதற்கு, ஓட்டுநர் நிறுத்தக் கருவிகளைக் கைகளால் இயக்க வேண்டும். ஏபிஎஸ் பொருத்திய தானுந்துகளில், உங்களது பாதம் உறுதியாக நிறுத்தக் கட்டையின் மீது ஊன்றி இருக்கும்போது, ஏபிஎஸ் உங்களுக்காக நிறுத்தக் கருவியை இயக்குகிறது. இதனால் நீங்கள் பாதுகாப்பாக வாகனத்தைச் செலுத்துவதில் கவனம் கொள்ளளலாம்"</blockquote>  
சில ஆரம்பகால ஏபிஎஸ் அமைப்புகளைச் செயற்படுத்தும்போது, அவை நிறுத்த மிதிக் கட்டையை கவனிக்கத் தக்கபடி அதிரச் செய்தன. பெரும்பாலான ஓட்டுநர்கள், நிறுத்தக் கருவி பூட்டிக்கொள்ளும் அளவுக்கு வலுவாக நிறுத்தக் கருவியை எப்போதாவது இயக்குவதுண்டு அல்லது ஒருபோதும் இயக்குவதில்லை. மேலும் பெருமளவு ஓட்டுநர்கள் காரின் இயக்கக் குறிப்பேட்டை படிப்பதில்லை என்பதால், நெருக்கடி நிலை ஏற்படும் வரை இது கண்டறியப்படுவதில்லை. ஓட்டுநர்கள் நெருக்கடி நிலையை சந்திக்கும்போது, நிறுத்தக் கருவியை வலுவாக அழுத்துவர். அப்போது இந்த அதிர்வை முதல் முறையாக உணர்வர். பலர் மிதிக் கட்டை மீதான அழுத்தத்தைக் குறைப்பர் என்று கருதப்படுகிறது. இதனால் நிறுத்தத் தொலைவு நீண்டு, நெருக்கடி நிலையில் நல்ல நிறுத்தத் திறனை வழங்கும் ஏபிஎஸ் தரும் நம்பிக்கைக்கு எதிர்மாறாக, அதிக விபத்துகள் ஏற்படும். எனவே, சில தயாரிப்பாளர்கள் நிறுத்த உதவி (brake assist) முறை ஒன்றை ஏற்படுத்தி உள்ளனர். இம்முறையில், ஓட்டுநர் "பீதியடைந்து நிறுத்தம்" செய்ய முயற்சிப்பதை அறிந்து, போதுமான அழுத்தம் தரப்படாத போது, தானாகவே நிறுத்த விசையை அதிகரிக்கும். மேடு பள்ளங்கள் சக்கரங்களின் வேகத்தை ஒழுங்கற்றதாக ஆக்கி விடும். எனவே, இத்தகைய பரப்புகளில் அதிக வலிமையுடன் அல்லது பீதியில் நிறுத்தம் செய்வது, ஏபிஎஸ்-ஐத் தூண்டுகிறது. எவ்வாறாயினும், பெரும்பாலான சாலைச் சூழல்களில், ஏபிஎஸ் குறிப்பிடும்படியாக, ஓட்டுநர்களின் பாதுகாப்பு மற்றும் கட்டுப்பாட்டை மேம்படுத்துகிறது.
# பூட்டுதலில்லா நிறுத்த அமைப்பு

## இடர்ப்பாட்டு இழப்பீடு

ஓட்டுநர்கள் மிக வலிமையுடன் ஓட்டுவதன் மூலம் ஏபிஎஸ்-இன் பாதுகாப்புப் பயனுக்குத் தங்களை மாற்றிக் கொள்கின்றனர் என்பதை உறுதி செய்யும் இடர்ப்பாட்டு இழப்பீட்டு கொள்கைகளை மையப்படுத்திய சில ஆய்வுகளின் பொருளாக பூட்டுதலில்லா நிறுத்தக் கருவிகள் உள்ளன. முனிச்சில் மேற்கொள்ளப்பட்ட ஒரு ஆய்வில், வாடகை வண்டிகளின் கூட்டத்தில், பாதி வண்டிகளில் விசைத் தடுப்பில்லா நிறுத்தக் கருவிகள் பொருத்தியிருக்க, மீதமுள்ள வண்டிகளில் வழக்கமான நிறுத்த முறைகள் பொருத்தியிருந்தன. ஏபிஎஸ் பொருத்தியிருந்த வண்டிகளின் ஓட்டுநர்கள் ஏபிஎஸ் தங்களைக் காக்கும் எனக் கருதி அதிக அபாயத்தை எதிர்கொள்ளும் வேளையில், ஏபிஎஸ் பொருத்தப்படாத வண்டிகளின் ஓட்டுநர்கள், அபாயகரமான சூழலில் உதவ ஏபிஎஸ் இல்லை என்பதால், மிகவும் கவனத்துடன் ஓட்டுவார் என்பதால் இரு வகை வண்டிகளிலும் மோதல் விகிதம் ஒன்றேயாகும் என்று வைல்ட் என்பவர் முடிவு செய்கிறார். இதே போன்ற ஆய்வு ஆஸ்லோவிலும் நடந்தேறியது. அங்கும் அதே போன்ற முடிவுகளை கண்டறிந்தார்கள்.
# பூட்டுதலில்லா நிறுத்த அமைப்பு

## மேலும் பார்க்க

- மின்னணு நிறுத்துவிசை பங்கீடு (EBD)
- நிறுத்தக் கருவி உதவி
- மின்னணு உறுதிக் கட்டுப்பாடு
- தானியங்கூர்தி பாதுகாப்பு
- அபாய இழப்பீடு
# சந்தாதாரர் அடையாளத் தொகுதிக்கூறு

ஒரு **சந்தாதாரர் அடையாளத் தொகுதிக்கூறு** தமிழ்:**செறிவட்டை** அல்லது நீக்கக்கூடிய **சிம் அட்டை** (**SIM**), மொபைல் தொலைபேசி சாதனங்களில் (கைபேசி மற்றும் கணினி போன்றவை) சந்தாதாரரை அடையாளங்காணப் பயன்படுத்தக்கூடிய சந்தாதாரர் சேவை குறியீட்டைப் (IMSI) பாதுகாப்பாக சேமிக்கிறது. ஒரு கைபேசியிலிருந்து சிம் அட்டையை உருவிவிட்டு மற்றொரு கைபேசி அல்லது பிராட்பாண்ட் தொலைபேசி சாதனத்தில் உள்செருகுவதன் மூலம், பயனர்கள் தொலைபேசிகளை மாற்றுவதற்கு சிம் அட்டைகள் அனுமதிக்கின்றன.  
ஒரு சிம் அட்டை, அதற்குரிய தனித்தன்மையிலான வரிசை எண், மொபைல் பயனரின் சர்வதேச ரீதியிலான தனித்தன்மைவாய்ந்த எண் (IMSI), பாதுகாப்புடன் செல்லத்தக்கதாக்கல் மற்றும் மறைகுறியீட்டுத் தகவல், உள்ளூர் நெட்வர்க்குக்குத் தொடர்புடைய தற்காலிகத் தகவல், பயனர் அணுக்கம் செய்யக்கூடிய சேவைகளின் பட்டியல் மற்றும் இரு கடவுச்சொற்கள் (வழக்கமான உபயோகத்திற்கு PIN மற்றும் அன்லாக்கிங் செய்வதற்கு PUK) ஆகியவற்றைக் கொண்டிருக்கிறது.  
சிம் அட்டைகள் நிர்ணயிக்கப்பட்ட மூன்று அளவுகளில் கிடைக்கப்பெறுகின்றன. முதலாவது ஒரு கடன் அட்டை (85.60மிமீ × 53.98மிமீ x 0.76மிமீ) அளவில் இருக்கிறது. புதிதான, மிகவும் பிரபலமான மினியேச்சர் பதிப்பு அதே தடிப்புத்தன்மையைக் கொண்டிருக்கிறது, ஆனால் நீளத்தில் 25மிமீ மற்றும் அகலத்தில் 15மிமீ கொண்டிருக்கிறது, மேலும் தவறான உள்செருகலைத் தவிர்ப்பதற்கு அதன் ஒரு முனை வெட்டப்பட்டிருக்கும் (சாய்வளைவாக). மிகப் புதிய உருவமான 3FF அல்லது மைக்ரோ சிம் என்றழைக்கப்படுவது, 15மிமீ × 12மிமீ அளவினைக் கொண்டிருக்கிறது. இரு சிறு அளவுடைய பெரும்பாலான அட்டைகளும் ஒரு முழு-அளவிலான அட்டையாகவே வழங்கப்படுகிறது, இதில் சிறிய அட்டைகள் பிளாஸ்டிக் இணைப்புகளால் பிடிப்பில் வைக்கப்பட்டிருக்கின்றன; சிறிய சிம்களைப் பயன்படுத்தும் சாதனங்களில் பயன்படுத்துவதற்காக இவை எளிதில் உடைக்கப்படலாம்.  
முதல் சிம் அட்டை 1991 ஆம் ஆண்டில் செய்யப்பட்டது, இதில் முனிச் ஸ்மார்ட் அட்டை தயாரிப்பாளர் கீய்செக்கெ & டெவ்ரியண்ட், முதல் 300 சிம் அட்டைகளை, ஃபின்லாந்து கம்பியற்ற நெட்வர்க் வழங்குநர் ரேடியோலின்ஜாவுக்கு விற்றது.
# சந்தாதாரர் அடையாளத் தொகுதிக்கூறு

## ஸ்மார்ட் கார்ட் தொழில்நுட்பம்

சிம் கார்டுகளுக்கு மூன்று நிர்ணயங்கள் இருக்கின்றன: ISO/IEC 7816 பிரிவு A, B மற்றும் C (5V, 3V மற்றும் 1.8V). 1998 ஆம் ஆண்டுக்கு முன்னர் தொடங்கப்பட்ட பெரும்பாலான சிம் அட்டைகளின் இயங்கும் வோல்டேஜ் 5V ஆக இருந்தது. அதற்குப்பின்னர் தயாரிக்கப்பட்ட சிம் கார்டுகள் 3V மற்றும் 5V அல்லது 1.8V மற்றும் 3V உடன் ஒத்தியலக்கூடியவையாக இருக்கின்றன.  
ஒவ்வொரு சிம் அட்டையும் தனித்தன்மையிலான சர்வதேச மொபைல் சந்தாதாரர் அடையாளத்தை (IMSI), பின்வரும் எண் வடிவில் சேமிக்கிறது:  
- முதல் 3 இலக்கங்கள் மொபைல் நாட்டின் குறியீட்டைக் (MCC) குறிக்கிறது.
- அடுத்த 2 இலக்கங்கள் மொபைல் நெட்வர்க் குறியீட்டைக் (MNC) குறிக்கிறது.
- அடுத்த 10 இலக்கங்கள் மொபைல் நிலைய அடையாள எண்ணைக் குறிக்கிறது.  
சிம் அட்டை ஒரு ஸ்மார்ட் கார்டாக இருப்பதால், அது சர்வதேச நிர்ணயமான ISO/IEC 7812 வை அடிப்படையாகக் கொண்டு ICC-ID எண்ணையும் கூட கொண்டிருக்கிறது. காணக்கூடிய அட்டை எண்ணின் அதிகபட்ச நீளம் 20 எழுத்துகள்; 19 இலக்கங்கள் விரும்பத்தக்கதாக இருக்கிறது, ஆனால் தொலைதொடர்பு நெட்வர்க் வழங்குநர்கள் ஏற்கெனவே நிலை 1 இல் வழங்கும் 20 இலக்க நீள அடையாள எண்ணுடன் கூடிய சிம் அட்டைகளை வழங்கி இந்த நீளத்தைத் தக்கவைத்துக் கொள்ளலாம். அந்த எண் பின்வரும் துணைபாகங்களால் கட்டமைக்கப்பட்டுள்ளது:
# சந்தாதாரர் அடையாளத் தொகுதிக்கூறு

## ஸ்மார்ட் கார்ட் தொழில்நுட்பம்

### வழங்குநர் அடையாள எண் (அதிக. 7 இலக்கங்கள்)

- மேஜர் இண்டஸ்ட்ரி ஐடென்டிஃபையர் (MII), 2 இலக்கங்கள், 89 தொலைதொடர்பு நோக்கங்களுக்கு.
- நாடு குறியீடு 1-3 இலக்கங்கள், ITU-T ஆல் வரையறுக்கப்பட்டது போல், பரிந்துரை E.164.
- வழங்குநர் அடையாளங்காட்டி, மாறக்கூடியது.
# சந்தாதாரர் அடையாளத் தொகுதிக்கூறு

## ஸ்மார்ட் கார்ட் தொழில்நுட்பம்

### தனிநபர் கணக்கு அடையாளம் காணுதல்

- தனிநபர் கணக்கு அடையாளம் காணும் எண்.
- ஒப்புமை பரிசோதனை இலக்கம்.  
W-சிம் என்னும் சிம் அட்டை, உள்ளீடு செல்லுலார் தொழில்நுட்பத்தை அட்டையின் உள்ளேயே ஒருங்கிணைக்கச் செய்யக்கூடிய ஒன்றாகும்.  
விர்சுவல் சிம் என்பது, மொபைல் நெட்வர்க் ஆபரேட்டரால் வழங்கப்படும் ஒரு மொபைல் தொலைபேசி எண், இதற்குப் பயனரின் மொபைல் போனில் வரும் தொலைபேசி அழைப்புகளை நிறுத்துவதற்காக ஒரு சிம் கார்ட் தேவைப்படுவதில்லை.
# சந்தாதாரர் அடையாளத் தொகுதிக்கூறு

## அட்டை அளவுகள்

சிம் அட்டைகள் முதலில் கடன் அட்டை அளவைப் (85.60மிமீ × 53.98 மிமீ × 0.76 மிமீ) போன்றே செய்யப்பட்டது. சிறிய வடிவிலான மொபைல் சாதனங்களின் உருவாக்கம் சிறு வடிவிலான சிம் அட்டையான, மினி சிம் அட்டை, உருவாக்கத்திற்கு வழிசெய்தது. மினி சிம் அட்டைகள், முழு அளவு அட்டைகளின் அதே தடித்த தன்மையைக் கொண்டிருக்கின்றன, ஆனால் அவற்றின் நீளம் மற்றும் அகலம் 25மிமீ × 15மிமீ அளவுக்கு குறைக்கப்பட்டிருக்கிறது.  
முழு அளவு அட்டை போன்றே அதே தொடர்பு ஒழுங்குமுறையை மினி சிம் அட்டை கொண்டிருக்கிறது, மேலும் அவை வழக்கமாக ஒரு முழு அளவு அட்டைக்குள்ளாகவே, பல இணைப்புத் துண்டுகளால் இணைக்கப்பட்டிருக்கும. ஒரு முழு-அளவு அட்டை தேவைப்படும் சாதனங்களில் பயன்படுத்த, அத்தகைய அட்டைகள் அவ்வாறு வழங்கப்படுவதற்கு இந்த ஏற்பாடு அனுமதிக்கிறது அல்லது மினி சிம் அட்டை தேவைப்படும் சாதனத்தில் பயன்படுத்துவதற்கு மினி சிம் அட்டையைச் சுத்தமாக கைகளால் ஒடித்து எடுப்பதற்கு ஏற்ப அதன் விளிம்புகளில் பொருத்தமான கீற்றுடன் தயாரிக்கப்படுகிறது.  
இன்னும் சிறிய சாதனங்களின் அளவுகள் கூட, இன்னும் சிறிய அட்டை அளவான, 3FF அல்லது மைக்ரோ சிம் உருவாக்கத்திற்கு வழிசெய்திருக்கிறது. மைக்ரோ சிம் கார்டுகள் மீண்டும் அதே அளவு தடிப்புத்தன்மை மற்றும் தொடர்பு ஏற்பாடுகளைக் கொண்டிருக்கிறது ஆனால் நீளமும் அகலமும் 15மிமீ × 12 மிமீ அளவுக்குக் குறைக்கப்பட்டுள்ளது. அட்டை அளவை மாற்றியமைப்பதற்கும் மேலாக, 3FF அல்லது மைக்ரோ சிம்மிற்கான திட்ட விவரங்களில் கூடுதல் செயல்பாட்டுத்தன்மையும் உள்ளடங்கியிருக்கிறது.  
சிம் அட்டை அளவுகள்
# சந்தாதாரர் அடையாளத் தொகுதிக்கூறு

## இயக்க முறைமைகள்

சிம் இயக்க முறைமைகள் இரு முக்கிய வகைகளில் வருகின்றன: உள்ளார்ந்த மற்றும் ஜாவா அட்டை.உள்ளார்ந்த சிம்கள் உரிமையாளருக்குரிய, விற்பனையாளர் வரையறுத்த மென்பொருளை ஆதாரமாகக் கொண்டது, அதே வேளையில் ஜாவா அட்டை சிம்கள் நிர்ணயங்களை அடிப்படையாகக் கொண்டவை, குறிப்பாக ஜாவா புரோகிராமிங் மொழியின் உள்தொகுப்பான ஜாவா அட்டை பதிக்கப்பெற்ற சாதனங்களைக் குறிப்பாக குறிவைத்துள்ளது. வன்பொருள் தற்சார்புடைய மற்றும் மாற்றிக்கொண்டு தகவலைப் பயன்படுத்தக்கூடியவையாக இருக்கக்கூடிய புரோகிராம்களை சிம்கள் கொண்டிருக்க ஜாவா அட்டை அனுமதிக்கிறது.
# சந்தாதாரர் அடையாளத் தொகுதிக்கூறு

## தகவல்தரவு

சிம் அட்டைகள், நெட்வர்க்கில் சந்தாதாரர்களை அடையாளங் காண்பதற்கும் உறுதிப்படுத்துவதற்கும் பயன்படுத்தப்படும் நெட்வர்க் வரையறுத்த தகவலைச் சேமிக்கிறது. இவற்றுள் மிகவும் முக்கியமானவை ICC-ID, IMSI, உறுதிப்படுத்தும் குறியீடு (Ki), லோக்கல் ஏரியா ஐடென்டிடி (LAI) மற்றும் ஆபரேட்டர்-வரையறுத்த அவசரநிலை எண். SMSC (ஷார்ட் மெசேஜ் சர்வீஸ் சென்டர்) எண், சேவை வழங்குநர் பெயர் (SPN), சர்வீஸ் டையலிங் எண்கள் (SDN), அட்வைஸ்-ஆஃப்-சார்ஜ் பாராமீட்டர்கள் மற்றும் மதிப்பு கூட்டப்பட்ட சேவை (VAS) பயன்பாடுகள் போன்ற இதர கேர்ரீர் வரையறுத்த தரவுத்தகவலைகளையும் சேமிக்கிறது. (ஜிஎஸ்எம் 11.11 பார்க்கவும்)
# சந்தாதாரர் அடையாளத் தொகுதிக்கூறு

## தகவல்தரவு

### இன்டிகிரேடெட் சர்க்யூட் கார்ட் ஐடி (Icc Id)

ஒவ்வொரு சிம்மும் அதனதனுடைய ICC-ID களால் பன்னாட்டளவில் அடையாளங்காணப்படுகிறது. ICC-IDக்கள் சிம் அட்டைகளில் சேமிக்கப்படுகின்றன மேலும் இவை தனிப்பட்டதாக்குதல் என்னும் செயல்முறையின் போது சிம் அட்டையின் மீது அச்சிடப்படுகிறது அல்லது செதுக்கப்படுகிறது. ICC-ID, ITU-T பரிந்துரை E.118 யால் வரையறுக்கப்படுகிறது.. E.118 இன் கூற்றுப்படி, எண் 19 இலக்கம் வரை நீளம் கொண்டது, இதில் லுஹ்ன் அல்கோரிதம் பயன்படுத்தி கணக்கிடப்பட்ட ஒரு ஒற்றை பரிசோதனை இலக்கமும் உள்ளடங்கியிருக்கிறது. எனினும், ஜிஎஸ்எம் கட்டம் 1 ICC-ID நீளத்தை ஆபரேட்டர்-குறிப்பிட்ட கட்டமைப்புடன் 10 எட்டுத்தொகுதியாக வரையறுத்துள்ளது.
# சந்தாதாரர் அடையாளத் தொகுதிக்கூறு

## தகவல்தரவு

### சர்வதேச மொபைல் சந்தாதாரர் அடையாளம் (ImSi)

சிம் அட்டைகள் தங்களுடைய தனிப்பட்ட ஆபரேட்டர் நெட்வர்க்குகளில் ஒரு தனித்தன்மையிலான IMSI மூலம் அடையாளங் காணப்படுகிறது. மொபைல் ஆபரேட்டர்கள், மொபைல் தொலைபேசி அழைப்புகளை இணைக்கின்றனர் மேலும் தங்களுடைய சந்தை சிம் கார்டுகளுடன் அவற்றின் IMSI-ஐப் பயன்படுத்தி தகவல்தொடர்பு மேற்கொள்கின்றன.
# சந்தாதாரர் அடையாளத் தொகுதிக்கூறு

## தகவல்தரவு

### செல்லத்தக்கதாக்கும் குறியீடு (K<sub>i</sub>)

K<sub>i</sub> என்பது மொபைல் நெட்வர்க்கில் சிம்களைச் செல்லத்தக்கதாக செய்வதற்குப் பயன்படுத்தக்கூடிய ஒரு 128-பிட் மதிப்பாகும். ஒவ்வொரு சிம்மும், தனிப்பட்டதாகச் செய்யும் செயல்முறையின்போது ஆபரேட்டரால் அதற்கு ஒதுக்கப்படும் ஒரு தனித்தன்மையிலான K<sub>i</sub>ஐக் கொண்டிருக்கிறது. K<sub>i</sub>, கேர்ரீரின் நெட்வர்க்கின் தரவுத்தளத்திலும் (செல்லத்தக்கதாக்குதல் மையம் அல்லது AuC என்று அறியப்படுகிறது) கூட சேமிக்கப்படுகிறது.  
ஸ்மார்ட் கார் இடைமுகத்தைப் பயன்படுத்தி K<sub>i</sub>ஐப் பெறுவதை அனுமதிக்காத வகையில் சிம் கார்ட் வடிவமைக்கப்பட்டுள்ளது. அதற்குப் பதிலாக, சிம் அட்டை ஒரு செயல்பாட்டை, *ரன் ஜிஎஸ்எம் அல்கோரிதம்* வழங்குகிறது, இது தொலைபேசியை சிம் அட்டைக்கு K<sub>i</sub> உடன் குறியிடப்படவேண்டிய தரவுகளை அனுப்ப அனுமதிக்கிறது. இது, வேண்டுமென்றே K<sub>i</sub> சிம் அட்டையிலிருந்து பெறப்படும் வரையில் அல்லது கேர்ரீர் K<sub>i</sub>-ஐ வெளிப்படுத்த விருப்பம் தெரிவிக்கும் வரையில், சிம் அட்டை பயன்படுத்தப்படுவது கட்டாயமாக்குகிறது. நடைமுறையில், K<sub>i</sub>-யிலிருந்து SRES_2 ஐக் (கீழே வழிமுறை நான்கைப் பார்க்கவும்) கணக்கிடுவதற்கு ஜிஎஸ்எம் க்ரிப்டோகிராபிக் அல்கோரிதம் குறிப்பிட்ட சில பலவீனங்களைக் கொண்டிருக்கிறது, இது ஒரு சிம் அட்டையிலிருந்து K<sub>i</sub>-ஐப் பெறுவதற்கும் ஒரு போலி சிம் அட்டையைச் செய்வதற்கும் அனுமதி அளிக்கலாம்.
# சந்தாதாரர் அடையாளத் தொகுதிக்கூறு

## தகவல்தரவு

### செல்லத்தக்கதாக்கும் குறியீடு (K<sub>i</sub>)

#### செல்லத்தக்கதாக்கும் செயல்முறை

1. மொபைல் கருவி தொடங்கியவுடன், அது சிம் அட்டையிலிருந்து சர்வதேச மொபைல் சந்தாதாரர் அடையாளத்தைப் (IMSI) பெறுகிறது, பின்னர் இதை மொபைல் ஆபரேட்டருக்கு அனுப்பி அணுக்கத்திற்கும் உறுதிப்படுத்தலுக்கும் கோருகிறது. சிம் அட்டை இந்தத் தகவலை வெளிப்படுத்துவதற்கு முன்னர், மொபைல் கருவி சிம் அட்டையிடம் ஒரு PIN ஐக் கடக்க வேண்டியிருக்கும்.
1. ஆபரேட்டர் நெட்வர்க், உள்வரும் IMSI மற்றும் அதன் தொடர்புடைய K<sub>i</sub> வுக்காக தன்னுடைய தரவுத்தளத்தைத் தேடுகிறது.
1. அதன் பின்னர் ஆபரேட்டர் நெட்வர்க் ஒரு தொடர்பற்ற எண்ணை (RAND, இது தற்போதையதற்கானது மட்டும்) உருவாக்கி IMSI க்குத் தொடர்புடைய K<sub>i</sub> உடன் அதைக் குறியிட்டு, (சிம் அட்டையில் சேமிக்கப்படுகிறது), சைன்ட் ரெஸ்பான்ஸ் 1 (SRES_1) என்று அறியப்பட்ட மற்றொரு எண்ணைக் கணக்கிடுகிறது.
1. அதன் பின்னர் ஆபரேட்டர் நெட்வர்க் RAND-ஐ மொபைல் கருவிக்கு அனுப்புகிறது, இதை அது சிம் அட்டைக்கு அனுப்பிவைக்கிறது. சிம் அட்டை அதை அதனுடைய K<sub>i</sub> உடன் குறியிட்டு, SRES_2 ஐ உருவாக்குகிறது, அதை மொபைல் கருவிக்கு என்க்ரிப்ஷன் குறியீடு K<sub>c</sub> உடன் அனுப்புகிறது. மொபைல் கருவி SRES_2 ஐ ஆபரேட்டர் நெட்வர்க்கிற்கு அனுப்பிவிடுகிறது.
1. அதன் பின்னர் ஆபரேட்டர் நெட்வர்க் அதன் கணிக்கப்பட்ட SRES_1 ஐ மொபைல் கருவி திருப்பி அனுப்பிய கணிக்கப்பட்ட SRES_2 உடன் ஒப்பீடு செய்கிறது. அந்த இரு எண்களும் பொருந்தி வந்தால் சிம் செல்லத்தக்கதாக ஆகிறது, மேலும் மொபைல் கருவி ஆபரேட்டரின் நெட்வர்க்குடன் அணுக்கத்திற்கு அனுமதி அளிக்கிறது. மொபைல் கருவி மற்றும் நெட்வர்க்குக்கு இடையில் மேற்கொண்டு நடக்கும் எல்லா தகவல்தொடர்புகளையும் என்க்ரிப்ட் செய்வதற்கு K<sub>c</sub> பயன்படுத்தப்படுகிறது.
# சந்தாதாரர் அடையாளத் தொகுதிக்கூறு

## தகவல்தரவு

### இருப்பிடப் பகுதியை அடையாளம் காணுதல்

லொகேஷன் ஏரியா ஐடென்டி (LAI) யிலிருந்து பெறப்பட்ட நெட்வர்க் நிலை தகவலை, சிம் சேமிக்கிறது. ஆபரேட்டர் நெட்வர்க்குகள் இருப்பிடப் பகுதிகளாகப் பிரிக்கப்பட்டுள்ளது, ஒவ்வொன்றும் ஒரு தனித்தன்மையிலான LAI எண்ணைக் கொண்டிருக்கிறது. சாதனம் இருப்பிடங்களை மாற்றும்போது, அது புதிய LAI-ஐ சிம்மில் சேமித்து வைத்து அதை அதனுடைய புதிய இருப்பிடத்துடன் ஆபரேட்டர் நெட்வர்க்குக்குத் திருப்பி அனுப்புகிறது. சாதனம் ஆற்றல் சுழற்சிசெய்யப்பட்டிருந்தால், அது சிம்மிலிருந்து தகவல்தரவை எடுத்துவிட்டு முந்தைய LAI வுக்காகத் தேடும். இது, தொலைபேசி வழக்கமாக செய்யும் ஒட்டு மொத்த அலைவரிசைகளின் பட்டியலையும் தேடவேண்டியிருப்பதைத் தவிர்ப்பதன் மூலம் நேரத்தை மிச்சப்படுத்துகிறது.
# சந்தாதாரர் அடையாளத் தொகுதிக்கூறு

## தகவல்தரவு

### எஸ்எம்எஸ் செய்திகள் மற்றும் தொடர்புகள்

பெரும்பாலான சிம் அட்டைகள் எஸ்எம்எஸ் செய்திகளையும் தொலைபேசி புத்தகத் தொடர்புகளையும் எண்தொகுப்பாக சேமிக்கும். தொடர்புகள் எளிமையான 'பெயர் மற்றும் எண்' இணைகளாக சேமிக்கப்படுகின்றன - பன்மடங்கு தொலைபேசி எண்கள் மற்றும் கூடுதல் தொலைபேசி எண்களைக் கொண்டிருக்கும் உள்ளீடுகள் வழக்கமாக சிம் அட்டையில் சேமிக்கப்படமாட்டாது. ஒரு பயனர் அத்தகைய உள்ளீடுகளைச் சிம்மில் நகல் செய்ய முயலும்போது கைபேசியின் மென்பொருள் அவற்றைப் பன்மடங்கு உள்ளீடுகளாகப் பிரித்து, தொலைபேசி எண்ணாக இல்லாத எந்தத் தகவலையும் நீக்கிவிடும். சேமிக்கப்படும் தகவல்கள் மற்றும் தொடர்புகளின் எண்ணிக்கை சிம்மைப் பொறுத்திருக்கிறது; ஆரம்பகால மாடல்கள் குறைந்த அளவேயான 5 செய்திகள் மற்றும் 20 தொடர்புகள் வரை மட்டுமே சேமிக்கும், ஆனால் தற்கால சிம் அட்டைகள் வழக்கமாக 250 க்கும் மேற்பட்ட தொடர்புகளைச் சேமிக்கும்.
# சந்தாதாரர் அடையாளத் தொகுதிக்கூறு

## தகவல்தரவு

### யூனிவெர்சல் சந்தாதாரர் அடையாளத் தொகுதிக்கூறு USIM

File:USIM bluefish technologies.jpg|ஒரு 64K UICC அட்டை, அது தன்னுடைய பெரிய அட்டையிலிருந்து நீக்கப்பட்டுள்ளது
யூனிவெர்சல் சந்தாதாரர் அடையாளத் தொகுதிக்கூறு என்பது ஒரு UICC ஸ்மார்ட் அட்டையில் இயங்கும் UMTS மொபைல் தொலைபேசிக்கான ஒரு பயன்பாடு, இது ஒரு 3ஜி மொபைல் தொலைபேசியில் உள்செருகப்படுகிறது. UICC அட்டையையே ஒரு USIM என அழைக்கும் ஒரு தவறான கருத்து பொதுவாக இருந்து வருகிறது, ஆனால் USIM பிசிகல் அட்டையில் இருக்கும் வெறும் ஒரு நியாயமான உளபொருள்.  
அது பயனரின் சந்தாதாரர் தகவல், உறுதிப்படுத்துதல் தகவல் ஆகியவற்றைச் சேமிக்கிறது மேலும் உரை செய்திகள் மற்றும் தொலைபேசி புத்தகத் தொடர்புகளுக்கு சேமிப்பு இடங்களை வழங்குகிறது. UICC இருக்கும் தொலைபேசி புத்தகம் வெகுவாக மேம்படுத்தப்பட்டிருக்கிறது.  
செல்லத்தக்கதாக்கும் நோக்கங்களுக்காக USIM ஒரு நீண்ட கால முன்னரே-பகிர்ந்த இரகசிய குறியீடு K வை சேமித்துவைக்கிறது, இது நெட்வர்க்கில் செல்லத்தக்கதாக்கும் மையத்துடன் (AuC) பகிர்ந்துகொள்ளப்படுகிறது. ரீப்ளே தாக்குதல்களைத் தவிர்ப்பதற்காக ஒரு விண்டோ அமைப்பைப் பயன்படுத்தி, ஒரே பரப்பெல்லையில் இருக்கவேண்டிய தொடர்வரிசை எண்ணையும் கூட USIM சரிபார்க்கிறது, மேலும் UMTS இல் உள்ள KASUMI பிளாக் சிப்பரின் இரகசியத்தன்மை மற்றும் ஒருங்கிணைக்கும் அல்கோரிதமுக்குப் பயன்படுத்தக்கூடிய CK மற்றும் IK வின் அமர்வு குறியீடுகளை உருவாக்குவதற்கும் பொறுப்பாளியாக இருக்கிறது.  
ஜிஎஸ்எம் நெட்வர்க்குகளில் USIM க்கு சம மதிப்பாக இருப்பது சிம், மேலும் சிடிஎம்ஏ நெட்வர்க்குகளில் அது CSIM ஆக இருக்கும்.
# சந்தாதாரர் அடையாளத் தொகுதிக்கூறு

## ஜப்பான்

ஜப்பான் PDC அமைப்பும் கூட ஒரு சிம்மைக் குறிப்பிடுகிறது, ஆனால் இது எப்போதும் வர்த்தக ரீதியாக நடைமுறைப்படுத்தப்படவில்லை. மொபைல் கருவி மற்றும் சிம் இரண்டுக்குமிடையிலான இடைமுகத்தின் பொருள் விவரங்கள் RCR STD-27 பின்னிணைப்பு நான்கில் கொடுக்கப்பட்டுள்ளது. சந்தாதாரர் அடையாளத் தொகுதிக்கூறு நிபுணர் குழு என்பது ஐரோப்பிய தொலைதொடர்புகள் நிர்ணய நிறுவனம் (ETSI) ஆல் ஒன்று சேர்க்கப்பட்ட வல்லுநர்களின் குழு, இது ஸ்மார்ட் அட்டை மற்றும் மொபைல் தொலைபேசிகளுக்கிடையில் இடைமுகம் செய்வதற்காக பொருள் விவரங்களை (GSM 11.11) உருவாக்குவதற்காக ஏற்படுத்தப்பட்டது. 1994 ஆம் ஆண்டில், SIMEG என்ற பெயர், SMG9 என மாற்றப்பட்டது.
# சந்தாதாரர் அடையாளத் தொகுதிக்கூறு

## ஃபின்லாந்து

சிம் அட்டையில் உள்ளடக்கப்பட்ட அரசு-உத்திரவாதமளித்த மின்னணு அடையாளமான *குடிமகன் சான்றிதழ்* ஒன்றை 2005 ஆம் ஆண்டின் இறுதிக்குள் ஃபின்லாந்தில் உள்ள ஒவ்வொரு தனிப்பட்ட குடியிருப்பு வாசிக்கும் கிடைக்கப்பெறச் செய்யப்படும் என ஃபின்லாந்து அரசு, 2005 ஆம் ஆண்டு ஜூலையில் அறிவித்தது, இது மொபைல் தொலைபேசி பயனர்களுக்கு, சென்று கொண்டிருக்கும்போதே மின்-சேவைகளை அணுக்கம் செய்ய அனுமதிக்கும். குடிமகன் சான்றிதழ் "அடிப்படையில் ஒரு மி-அடையாள அட்டையான இது மொபைல் தொலைபேசிகள், பிடிஏக்கள், பர்சனல் கணினிகள், டிஜிடல் தொலைக்காட்சி தொகுப்புகள் மற்றும் பொது வலை கையோசிக்குகள் போன்ற பல்வேறு வன்பொருள் சாதனங்களுடன் ஒத்தியலக்கூடியதாக இருக்கும்" என்று விவரிக்கப்பட்டிருந்தது. இது திறந்த நிர்ணயங்கள் மற்றும் பாதுகாக்கப்பட்ட பப்ளிக் கீ இன்ஃப்ராஸ்ட்ரக்சர் (PKI) ஆகியவற்றை அடிப்படையாகக் கொண்டிருந்தது.  
இந்தத் திட்டம் திரும்பப்பெறப்பட்டுள்ளது.
# ஜெய்ராம் ரமேஷ்

**ஜெய்ராம் ரமேஷ்** (Jairam Ramesh பிறப்பு 9 ஏப்ரல் 1954) இந்திய தேசிய காங்கிரஸைச் சேர்ந்த ஓர் இந்திய அரசியல்வாதி ஆவார். மாநிலங்களவையில் கர்நாடக மாநிலத்தைப் பிரதிநிதித்துவப்படுத்தும் பாராளுமன்ற உறுப்பினராவார். சூலை 2011இல், ஜெய்ராம் இந்தியக் குடியரசின் 17வது அமைச்சரவையில் குடிநீர் மற்றும் சுகாதார அமைச்சகத்தின் ஊரக வளர்ச்சி அமைச்சராக (கூடுதல் பொறுப்பு) நியமிக்கப்பட்டார். இருப்பினும், அக்டோபர் 2012 இல் நடந்த அமைச்சரவை மாற்றத்தில்,குடிநீர் மற்றும் சுகாதார அமைச்சகத்தின் இலாகாவிலிருந்து விலக்கப்பட்டார். இதற்கு முன்பு மே 2009 முதல் சூலை 2011 வரை சுற்றுச்சூழல் மற்றும் வன அமைச்சராக இருந்தார்.
# ஜெய்ராம் ரமேஷ்

## ஆரம்பகால வாழ்க்கை

ஜெய்ராம் ரமேஷ் 1954 ஆம் ஆண்டு ஏப்ரல் 9இல் இந்தியாவின் கர்நாடகாவில் உள்ள சிக்மகளூரில் பிறந்தார். இவரது தந்தை சி. கே. ரமேஷ், தாயார் ஸ்ரீதேவி ரமேஷ் ஆவர். இவரது தந்தை மும்பையில் உள்ள இந்திய தொழில்நுட்பக் கழகத்தில் கட்டடப் பொறியியல் துறைப் பேராசிரியராக இருந்தார். தன்னை பௌத்த மதத்தை கடைபிடிக்கும் இந்துவாக கருதுகிறார் மற்றும் தன்னை ஒரு 'ஹிந்த்-புத்' என்று அழைக்கிறார்.  
சனவரி 26, 1981 இல் கே. ஆர். ஜெயஸ்ரீயை மணந்தார்.தற்போது லோதி தோட்டங்கள் , ராஜேஷ் பைலட் மார்க், புது தில்லியில் வசிக்கிறார். சூலை 2016 இல் கர்நாடகாவில் இருந்து ராஜ்யசபாவிற்கு தேர்ந்தெடுக்கப்படும் வரை, தெலுங்கானாவின் ஐதராபாத்தில் உள்ள கைரதாபாத்தில் வசித்தார். இவரது மனைவி 2019 ஆண்டின் ஆரம்பத்தில் இறந்தார்.  
சிறுவயதிலிருந்தே ஜெய்ராம் ஜவஹர்லால் நேருவால் பெரிதும் ஈர்க்கப்பட்டார். நேருவின் நவீன வாழ்க்கை அணுகுமுறை, பாரம்பரிய சமூகத்தில் மாற்றத்தை கொண்டு வருவது, மதம், ஆண்கள் மற்றும் குடிமை விடயங்களில் அவரது தாராளவாத, மனிதநேய, பகுத்தறிவு அணுகுமுறை ஆகியவற்றால் ஈர்க்கப்பட்டார். ரவீந்திரநாத் தாகூரின் கருத்துக்களையும் ஆழமாகப் படித்திருக்கிறார்.
# ஜெய்ராம் ரமேஷ்

## கல்வி

ஜெய்ராம் 1961-1963 இல் ராஞ்சியில் உள்ள செயின்ட் சேவியர் பள்ளியில் 3 முதல் 5 ஆம் வகுப்பு வரை பயின்றார். பவுல் சாமுவேல்சனின் (1970 இல் நோபல் பரிசு பெற்ற அமெரிக்க பொருளாதார நிபுணர்) மக்கள் தொகை மற்றும் வளர்ச்சி பற்றிய கருத்துக்கள் பொருளாதாரம் மற்றும் வாழ்க்கையின் பெரிய பிரச்சினைகளைப் பற்றி இவரைச் சிந்திக்க வைத்தது. மேலும் இவருக்கு 17 வயதாக இருந்தபோது, 1971 இல், குன்னர் மிர்டலின் (1974 இல் நோபல் பரிசை வென்ற சுவீடியப் பொருளாதார நிபுணர்) ஆரம்பகால புத்தகங்களில் ஒன்றான *ஏசியன் டிராமாவைப்* படித்து அவருக்கு கடிதம் எழுதினார். மிர்டால்,தொடர்பில் இருங்கள் என்று இவருக்குப் பதில் அளித்தார். இந்தியாவின் வளர்ச்சித் திட்டமிடல் பற்றிய ஜெயராமின் புரிதலில் *ஆசிய ஏசியன் டிராமாவின்* தாக்கம் இருந்தது.  
1990 ஆம் ஆண்டில், வி.பி.சிங் அரசாங்கத்தின் "சிறப்புப் பணியில்" அதிகாரியாகப் பணியாற்றினார். 1990இல் இந்தியாவின் சர்வதேச வர்த்தக முகமைகளை மறுசீரமைத்தார். 1991 ஆம் ஆண்டு நரசிம்மராவ் நிர்வாகத்தில் மன்மோகன் சிங்கின் நிதியமைச்சகத்தில் பணியாற்றினார்.  
**2000-2002** வரை, ஜெய்ராம் துணைத் தலைவராகவும், மாநில திட்ட வாரியம், கர்நாடக அரசு மற்றும் ஆந்திரப் பிரதேசத்தின் பொருளாதார ஆலோசனைக் குழுவிலும் பணியாற்றினார். மத்திய மின் அமைச்சகத்தின் முக்கிய நபர்கள் குழு மற்றும் பிற முக்கிய அரசாங்க குழுக்களிலும் பணியாற்றினார்.
# சுவடி (நிறுவனம்)

**சுவடி** என்பது இலங்கையில் வடக்கே யாழ்ப்பாணத்தில் தலைமைப் பணிமனையைக் கொண்டியங்கும் ஒரு இலாப நோக்கற்ற அமைப்பு ஆகும். அறிவார்ந்த சமூகத்தினைக் கட்டியெழுப்புவதனை முதன்மை இலக்காகக் கொண்டு இவ்வமைப்பு 2010 சூலை 19 இல் நிறுவப்பட்டது. பொதுச்சுகநலத்துறை மேம்பாடு, இளையோர் கல்வி மற்றும் தொழில்வாய்ப்புகளை அதிகரித்தல், காலநிலை மாற்றத்தினைத் தணித்தலும் எதிர்கொள்ளத்தேவையான கட்டமைப்புகளை உருவாக்குதலும் எனப் பல்வேறுபட்ட செயற்பரப்புகளில் சுவடி இயங்கிவருகின்றது.
# சுவடி (நிறுவனம்)

## நிறுவனத்தின் தோற்றம்

2009 ஆம் ஆண்டின் இறுதிப் பகுதியில் உள்நாட்டுப் போரால் பாதிக்கப்பட்ட மாணவர்களிற்குக் கல்வி வளங்களைத் தடையின்றிக் கிடைக்கச்செய்ய ஆரம்பிக்கப்பட்ட ’எண்ணிம நூலகச் செயற்திட்டமே’ இந் நிறுவனத்தின் தேவைப்பாட்டினை உணரச் செய்தது. இச் செயற்திட்டம் யாழ்ப்பல்கலைக் கழக மாணவர்கள், சமுக செயற்பாட்டாளர்கள், உயர்தர மாணவர்களிற்குக் கற்பிக்கும் ஆசிரியர்கள் எனப் பலரின் ஆதரவுடன் ஆரம்பிக்கப்பட்ட போதும் பொதுமக்களிடையே எண்ணிம ஆவணங்களைக் கையாளக்கூடிய உபகரணங்கள் பற்றாக்குறையால் பெரிதும் அணுகப்படவில்லை. அறிவார்ந்த சமூகத்தினை உருவாக்குவதை குறிப்பிலக்காகக் கொண்டு பணியாற்றும் ஒரு நிறுவனக்கட்டமைப்பின் தேவை மூன்று தசாப்த உள்நாட்டுப் போரிற்குப் பின்னரான அன்றைய சூழலில் பெரிதும் உணரப்பட்டது.
# சுவடி (நிறுவனம்)

## பிரதான பணிகள்

- பொதுச்சுகநலத்துறை மேம்பாடு: காசநோய் விழிப்புணர்வுச் செயற்திட்டம், ஊட்டச்சத்து மிகுந்த உணவு தொடர்பான விழிப்புணர்வு, ஆரோக்கிய யாழ்ப்பாண நகரம்.
- கல்வி மற்றும் தொழில்வாய்ப்பு: ஆங்கில ஆசிரியகளைப் பயிற்றுவித்தல், கூகிள் வகுப்பறைச் செயலி பற்றிய அறிவூட்டல், எண்ணிம கல்வி வளங்கள் மேம்பாடு.
- காலநிலை மாற்றத்தினைத் தணித்தல்: உணவுப் புத்தாக்கக் கூடம் அமைத்தல், வடக்குக் கிழக்கு இயற்கைவழி வேளாண்மை முயற்சிகளிற்கான ஆதரவு.
# இலண்டன் பாதாளத் தொடர்வண்டி வலையமைப்பு

**இலண்டன் பாதாளத் தொடர்வண்டி வலையமைப்பே** உலகின் மிகப்பெரியதும் பழமையானதுமான பாதாளத் தொடர்வண்டி வலையமைப்பு ஆகும். 10 சனவரி 1863 அன்று இச்சேவை தொடங்கப்பட்டது.270 தரிப்பிடங்களை இலண்டன் முழுவதும் கொண்டுள்ள இவ் பாதாளத் தொடர்வண்டி சேவையை தினமும் 3 மில்லியன் இலண்டன் வாசிகள் பயன்படுத்துவதாக அறியப்படுகின்றது.  
ஒய்ஸ்டர் அட்டை எனப்படும் மின்னணுப் பணம் செலுத்தும் அட்டை முறையை இங்கும் பயன்படுத்தலாம்.
# இலண்டன் பாதாளத் தொடர்வண்டி வலையமைப்பு

## சேவைகள்

இலண்டன் பாதாளத் தொடர்வண்டி வலையமைப்பு 11 சேவைகளைக்கொண்டுள்ளது. அவை முறையே பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை (H)காமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை,வாட்டர்லூ அன்ட் சிட்டி சேவை என்பனவாகும்.
# ஒய்ஸ்டர் அட்டை

**ஒய்ஸ்டர் அட்டை** என்பது இலண்டனில் பேருந்து, பாதாளத் தொடர்வண்டி வலையமைப்பு, தெருத்தண்டவாளத்தில் ஓடும் டிராம், டொக்லான்ட் இலகுத் தொடருந்து (டீ.எல்.ஆர்) மற்றும் லண்டன் தொடருந்து ஆகியவற்றில் பயணங்களை மேற்கொள்ளப் பயன்படும் மின்னணுப் பணம் செலுத்தும் அட்டையை குறிக்கும்.  
இவ் ஒய்ஸ்டர் அட்டை சூலை 2003 முதல் சில வரம்புகளுக்குட்பட்ட அம்சங்களுடன் பொதுமக்கள் பாவனைக்காக அறிமுகம் செய்யப்பட்டது. தற்போது (சூன் 2010 கணக்கெடுப்பின்படி), 34 மில்லியன்களுக்கும் மேற்பட்டவர்களிடம் பாவனையிலுள்ளது. இவ்வட்டையின் சிறப்பம்சம் என்னவெனில் பொதுவாக போக்குவரத்து சேவைகளுக்காக வசூலிக்கப்படும் கட்டனத்தில் 80 கட்டணத்தையே இதன் மூலம் வசூலிக்கப்படுகிறது.  
ஒய்ஸ்டர் அட்டை மீளப்பயன்படுத்தப்படக் கூடியது. அதன் செயற்பாட்டை இணையத்தினூடாகச் செய்யலாம். மேலும் அதில் உங்கள் வரவில் உள்ள பருவகாலச் சீட்டையும் பயணம் செய்யப் பணம் செலுத்தும் வசதியையும் பாதுகாத்து வைத்துக் கொள்ளலாம்.
# ஒய்ஸ்டர் அட்டை

### ஒய்ஸ்டர் அட்டை பாவனை

பயணம் செய்யும்போது சரியான கட்டணத்தைச் செலுத்துவதை உறுதி செய்ய, நீங்கள் எப்போதும் பயணத் தொடக்கத்தில் மஞ்சள் வாசிப்புப் பொறியில் தொட்டு உள்நுழைந்து பயண முடிவில் தொட்டு வெளியேற வேண்டும். அவ்வாறு செய்யாவிடில் உங்களிடம் கூடியபட்ச காசுக்கட்டணம் அறவிடப்படும். பேருந்துகளைப் பொறுத்தவரை, ஏறும்போது தொடவேண்டும். டிராம்களில் ஏறுமுன் டிராம் தரிப்பு மேடையில் உள்ள மஞ்சள் வாசிப்புப் பொறியில் தொடவேண்டும். ஆனால் இரு விடயங்களிலும் பயண முடிவில் தொட்டு வெளியேறலாகாது.  
உங்கள் ஒய்ஸ்டர் அட்டையை மஞ்சள் வாசிப்புப் பொறியில் வைத்துத் தொடும்போது ஒரு ‘பீப்’ ஒலியுடன் பச்சை வெளிச்சம் வந்தால் உங்கள் அட்டை பயணத்துக்கு ஏற்றுக்கொள்ளப்பட்டு விட்டதென்று அர்த்தமாகும். இரண்டு ‘பீப்’ ஒலியுடன் சிவப்பு வெளிச்சம் வந்தால் உங்கள் ஒய்ஸ்டர் அட்டை நிராகரிக்கப்பட்டு விட்டதென்று அர்த்தமாகும். உங்கள் ஒய்ஸ்டர் அட்டை பயணத்துக்கு ஏற்றுக்கொள்ளப்படும் வரை அல்லது உங்கள் பயணத்துக்கு
வேறாகக் கட்டணம் செலுத்தும் வரை நீங்கள் மேற்கொண்டு செல்லலாகாது.  
இவ் அட்டையை இலண்டன் பாதாளத் தொடர்வண்டி வலையமைப்பின் 11 சேவைகளான பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை ஹாமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை, வாட்டர்லூ அன்ட் சிட்டி சேவை என்பனவற்றிலும் தேசிய புகையிரத சேவை புகையிரதங்களிலும் டீ.எல்.ஆர் எனப்படும் இரயில் சேவையிலும் பேரூந்துகளிலும் டிராம் வண்டிகளிலும், இலண்டன் படகு சேவைகளிலும் பயன்படுத்தலாம்.
# ஒய்ஸ்டர் அட்டை

## வெளியிணைப்புகள்

Transport for London லண்டனுக்கான போக்குவரத்து நிறுவனம்
# செஃப்பீல்ட் பல்கலைக்கழகம்

**செஃப்பீல்ட் பல்கலைக்கழகம்** இங்கிலாந்தின் தென் யார்க்சையரில் செஃப்பீல்ட் நகரில் அமைந்துள்ள ஓர் முன்னணி ஆராய்ச்சிப் பல்கலைக்கழகமாகும். உலகின் முதல் 100 பல்கலைக்கழகங்களின் தரவரிசையில் 40வது இடத்தில் உள்ள இந்தப் பல்கலைக்கழகம், பிரித்தானிய மற்றும் ஐரோப்பிய பல்கலைக்கழகங்களில் முதல் 20 இடங்களுக்குள் இருந்து வருகிறது . இந்தப் பல்கலைக்கழகத்திலிருந்து ஐந்து பேர் நோபல் பரிசு பெற்றுள்ளனர். சிவப்புச் செங்கல் பல்கலைக்கழகங்கள் என்று அழைக்கப்படும் சிறப்புக் கல்வியகங்களின் பட்டியலில் துவக்கத்திலிருந்தே இருந்து வரும் செஃப்பீல்ட் பல்கலைக்கழகம் ஐக்கிய இராச்சியத்தின் மிகப்பெரும் பல்கலைக்கழகங்களில் 18வது இடத்தில் உள்ளது..
# தக்சசீலா

**தட்சசீலம்** (சமசுகிருதம்- तक्षशिला) ,(உருது - ٹیکسلا) அல்லது **தக்சீலா** பாக்கிஸ்தானில் உள்ள பஞ்சாப் மாநிலத்தில் அமைந்துள்ள ஓர் முக்கிய தொல்லியல் சார்ந்த இடமாகும். தக்சீலா இசுலாமாபாத் தலைநகரப் பகுதி மற்றும் ராவல்பிண்டியின் வடமேற்கே தொலைவில் பெரும் தலைநெடுஞ்சாலையினை அடுத்து உள்ளது.  
தக்சீலா கடல் மட்டத்திலிருந்து உயரத்தில் உள்ளது. இதனருகில் உலகப் பாரம்பரியக் களமாக அறிவிக்கப்பட்ட ஜௌலியன் விகாரை உள்ளது. இங்கு பௌத்தர்களின் தட்சசீலப் பல்கலைக் கழகம் இருந்தது.  
இது தொன்மையான காந்தார நாட்டின் தலைநகரமாக விளங்கியது. *தக்சசீலா *என்றழைக்கப்பட்ட நகரின் அழிவுகளை காண முடிகிறது. இந்து மற்றும் புத்த சமயத்தினருக்கு மிகவும் போற்றப்படும் நகராகும். தக்சசீலா என்ற பெயர் இராமனின் தமையன் பரதனின் மகன் தக்சனின் பெயரையொட்டி வந்ததாகக் கூறப்படுகிறது.  
இங்கு உலகின் மிகத் தொன்மையான பல்கலைக்கழகம் இயங்கியதாக வரலாற்றாளர்கள் நம்புகிறார்கள். இது கி.பி 400 வரையும் நீடித்ததாகவும் கூறப்படுகிறது.  
வரலாற்றில், தக்சசீலா மூன்று முதன்மை வணிக வழிகளின் சந்திப்பில் இருந்துள்ளது:  
1. உத்தரபாதை, "வடக்குச் சாலை" - பின்னாளில் GT சாலையாக உருமாறிய இராசபாட்டை - காந்தார நாட்டையும் கிழக்கில் கங்கைச் சமவெளியில் அமைந்த மகத நாட்டின் பாடலிபுத்திரத்தையும் இணைத்தது.  
2. வடமேற்கு சாலை பாக்ட்ரியா, கபிசா மற்றும் புஷ்கலாவதி வழியே சென்றது.  
3. சிந்து பாதை காஷ்மீர் மற்றும் மத்திய ஆசியாவிலிருந்து ஸ்ரீநகர், மனேசெரா,அரிப்பூர் வழியே குஞ்செராப் கணவாய் மூலமாக சீனத்திற்கும் தெற்கே இந்தியப் பெருங்கடலுக்கும் அமைந்திருந்தது. தற்போதைய காரகோரம் நெடுஞ்சாலையை இப்பாதை அன்றே உள்ளடக்கியிருந்தது.  
1980ஆம் ஆண்டு, யுனெசுகோ தக்சீலாவை உலக பாரம்பரியக் களம் என அறிவித்தது. பாக்கிஸ்தானில் முதல் இடங்களில் உள்ள சுற்றுலா மையங்களில் தக்சீலா இருப்பதாக *த கார்டியன்* கணித்துள்ளது.
# தக்சசீலா

## அலெக்சாண்டரின் படையெடுப்பின் போது

கிமு 327ல்பேரரசர் அலெக்சாந்தர் இந்தியாவின் மீது படையெத்த போது முதலில் தக்சசீல நகரத்தை முற்றுகையிட்டார். தக்சசீலா மன்னர் அம்பி, அலெக்சாண்டருக்கு யானைகள், குதிரைகள், காளைகளை அன்பளிப்பாக வழங்கி சமாதானம் செய்து கொண்டார்.
# தக்சசீலா

## இதனையும் காண்க

- ஜௌலியன் விகாரை
- தட்சசீலப் பல்கலைக் கழகம்
# ஆப்பிரிக்காவில் உள்ள இனக்குழுக்கள்

**ஆப்பிரிக்காவில் உள்ள இனக்குழுக்கள்** என்னும்போது அது ஆப்பிரிக்கக் கண்டத்தில் வாழுகின்ற பல்வேறு இனக்குழுக்களைக் குறிக்கின்றது. ஆப்பிரிக்காவில் நூற்றுக்கணக்கான இனக்குழுக்கள் வாழுகின்றன. பொதுவாக இவை ஒவ்வொன்றும் தமக்கெனத் தனியான ஒரு மொழியை அல்லது மொழியொன்றின் தனியான வட்டார வழக்கைக் கொண்டவையாகவும், தனியான பண்பாட்டைச் சார்ந்தவையாகவும் காணப்படுகின்றன.
# ஆப்பிரிக்காவில் உள்ள இனக்குழுக்கள்

## பட்டியல்

### நடு ஆப்பிரிக்கா

- சேவா (Cewa)
- சோக்வே (Chokwe)
- கண்டா (Ganda)
- காங்கோ (Kongo)
- லிங்காலா (Lingala)
- லூபா (Luba)
- இம்புண்டு (Mbundu)
- சாண்டே (Zande)
- ஓவிம்புண்டு (Ovimbundu)
- துவா (Twa)
# ஆப்பிரிக்காவில் உள்ள இனக்குழுக்கள்

## பட்டியல்

### கிழக்கு ஆப்பிரிக்கா

- அலூர் (Alur)
- பங்காண்டா (Baganda)
- புசோகா (Busoga)
- ஊட்டு (Hutu)
- கம்பா (Kamba)
- காலெஞ்சின் (Kalenjin)
- கிக்கியூ (Kikuyu)
- குவாலே (Kwale)
- லுவோ (Luo)
- லுகியா (Luhya)
- மசாய் (Maasai)
- மாக்கோண்டே (Makonde)
- சாம்புரு (Samburu)
- துத்சி (Tutsi)
- சுவாகிலி (Swahili)
# ஆப்பிரிக்காவில் உள்ள இனக்குழுக்கள்

## பட்டியல்

### ஆப்பிரிக்காவின் கொம்புப் பகுதி

- அஃபார் (Afar)
- ஆகாவ் (Agaw)
- ஆம்காரா (Amhara)
- பேஜா (Beja)
- குராஜ் (Gurage)
- ஒரோமோ (Oromo)
- சாகோ (Saho)
- சோமாலி (Somali)
- திக்ராய் (Tigray)
- திக்ரே (Tigre)
# ஆப்பிரிக்காவில் உள்ள இனக்குழுக்கள்

## பட்டியல்

### வட ஆப்பிரிக்கா

- எகிப்தியர் (Egyptians)
- பெர்பர் (Berbers)
- டிங்கா (Dinka)
- நூபியர் (Nubians)
# ஆப்பிரிக்காவில் உள்ள இனக்குழுக்கள்

## பட்டியல்

### தெற்கு ஆப்பிரிக்கா

- ஆப்பிரிக்கானர் (Afrikaner)
- சான் (San)
- ஆம்போ (Ambo)
- பெம்பா (Bemba)
- எரேரோ (Herero)
- இம்பா (Himba)
- கோய் கோய் (Khoi Khoi)
- மாக்குவா இனக்குழு (Makua)
- நிடெபெலே (Ndebele)
- சோனா (Shona)
- சுவாசி (Swazi)
- வெண்டா (Venda)
- சோசா (Xhosa)
- சூலு (Zulu)
# ஆப்பிரிக்காவில் உள்ள இனக்குழுக்கள்

## பட்டியல்

### மேற்கு ஆப்பிரிக்கா

- ஆக்கான் (Akan)
- அக்கு (Aku)
- அசாந்தி (Ashanti)
- அசுவா (Asua)
- பம்பாரா (Bambara)
- பசா (Basaa)
- பினி (Bini)
- எஃபிக் (Efik)
- எக்கெட் (Eket)
- எவே (Ewe)
- எவொண்டோ (Ewondo)
- ஃபாண்டி (Fanti)
- ஃபுலானி (Fulani)
- கா (Ga)
- குவாரி (Gwari)
- அவுசா (Hausa)
- இக்போ (Igbo)
- இசான் (Ishan)
- இசாவ் (Ijaw)
- சோலா (Jola)
- மாண்டின்கா (Mandinka)
- மார்க்கா (Marka)
- மேட்டா (Meta)
- மெண்டே (Mende)
- சோங்காய் (Songhai)
- திவ் (Tiv)
- உர்கோபோ (Urhobo)
- வோலொஃப் (Wolof)
- யொரூபா (Yoruba)
# மனித வள மேலாண்மை முறைமை

**மனித வள மேலாண் முறைமை** (**மனித வளத் தகவல் முறைமை**, **மனித வளத் தொழில்நுட்பம்** அல்லது **மனித வள நிரல்கூறுகள்**) என்பது மனித வள மேலாண்மை மற்றும் தகவல் தொழில்நுட்பம் ஆகிய இரு துறைகளின் கூட்டு நிகழ்முறை ஆகும் .  
மனித வள மேலாண்மைத் துறையின் பல்வேறு செயல்பாடுகளும், நிகழ்முறைகளும் தகவல் தொழில்நுட்பம் மூலம் ஒருங்கிணைக்கப்படுகிறது. தரவு செயலாக்க முறைகள் நிறுவன ஆதாரவள திட்டமிடல் மென்பொருளின் பாகங்களுக்குள் ஒருங்கிணைக்கப்படுகின்றன. பல்வேறு பயன்பாடுகளை ஒரு பொதுவான தரவுத்தளத்திற்குள் இம்மென்பொருள் ஒன்றுசேர்க்கிறது.
# மனித வள மேலாண்மை முறைமை

## நோக்கம்

மனித வளத் துறையின் செயல்பாடு பொதுவாக நிர்வாகங்களைச் சார்ந்ததாகவே இருக்கும். அனைத்து நிறுவனங்களுக்கும் இடையே இது மாறுபடும். நிறுவனங்கள் தமக்கென வெவ்வேறு முறைசார்ந்த தேர்வுகள், மதிப்பாய்வு மற்றும் சம்பளப் பட்டியல் செயல்பாட்டு முறைகளைக் கொண்டிருக்கலாம். "மனித மூலதன"த்தை திறம்படக் கையாளுவது தவிர்க்கவியலாத மற்றும் சிக்கலான நிகழ்முறையாக இருக்கிறது.  
பணியாளரின் வரலாறுகள், திறமைகள், செயலாக்கத் திறன்கள், சாதனைகள் மற்றும் ஊதியம் ஆகிய தரவுகளை அறிந்து வைத்திருப்பது மனித வள நிர்வாகத்தின் முதன்மையான வேலையாகும். இந்த நிருவாக வேலைகளை எளிமையாக வகைப்படுத்தி வேலைப் பளுவைக் குறைக்க, நிறுவனங்கள் பல நடைமுறைகளை மின்னணு முறைக்கு மாற்றி விட்டன. HRIS enable improvement in traditional processes and enhance strategic decision making.  
ஒருங்கிணைந்த மனித வள மேலாண்மை முறைமையை உருவாக்க மனித வளத் துறை நிருவாகப் பணியாளர்கள் தகவல் தொழில்நுட்பத் துறை வல்லுனர்களை சார்ந்துள்ளனர். 1980களில் "சேவை-பயனர்" பயன்பாட்டு முறை உருவாகும் வரை, பெரிய அளவில் தரவுகள் காகிதக் கோப்புகள் மூலமும், செயலாக்கங்களைக் கையாளும் மெயின்பிரேம் (மூலப்பரப்பற்சட்டம்) கணினி மூலமும் பல மனித வள செயல்பாடுகள் இணைக்கப் பெற்றன. ஆனால் இதற்கு பெரும் மூலனத்தை நிறுவனங்கள் செலவிடக் கூடிய சூழல் இருந்தது. அதன்பின் வாங்கி-வழங்கன் (Client-Server), பயன்பாட்டு சேவை வழங்குநர் (Application Service Provider), சேவையாக மென்பொருள் (SaS - Software as a Service) ஆகிய மென்பொருட்களின் வருகைக்குப் பின் இத்தகைய முறைமைகளின் பயன்பாடு பெருமளவு அதிகரித்தது.  
மனித வள மேலாண்மைத் துறை ஒரு நிறுவனத்தில் பணியாளர்களை புதிதாக தேர்ந்தெடுத்தல், நியமித்தல், மதிப்பாய்வு, சம்பளப் பட்டுவாடா மற்றும் அவர்களின் தொழில் முன்னேற்றத்தை கவனித்தல் ஆகிய செயல்பாடுகளை நிர்வகிக்கிறது. தொடக்கத்தில், நிறுவனங்கள் கணினியை அடிப்படையாகக் கொண்ட தகவல் முறைமைகளை கீழ்க்கண்ட செயல்பாடுகளுக்கு பயன்படுத்தி வந்தனர்:  
- சம்பளப் பட்டுவாடா அறிக்கைகள் தயாரித்தல்
- பணியாளர்களின் ஆவணங்களை பதிவு செய்து பராமரித்தல்
- திறன் மேலாண்மை  
மனித வள மேலாண்மை முறைமைகளில் பின்வருவன,  
- வேலைக்கு ஆள் சேர்த்தல்
- சம்பளப் பட்டுவாடா
- வேலை நேரப் பதிவேடு
- ஊழியர் நல நிர்வாகம்
- மனித வள தகவல் முறைமை
- பயிற்சி/கற்றல் மேலாண் முறைமை
- செயல்திறன் ஆவணம்
- பணியாளர் சுய-சேவை
# மனித வள மேலாண்மை முறைமை

## **சம்பளப் பட்டுவாடா நிரல்கூறு**

பணியாளர் வருகைப் பதிவு, சம்பளப் பிடித்தங்கள் மற்றும் வரிகள் ஆகியவற்றைக் கணக்கிட்டு ஊதியம் வழங்கலை நிர்வகிக்கிறது. இதற்கான தரவுகள் மனித வளத் துறை மற்றும் நேரம் பதிவு செய்யும் நிரல்கூறுகளில் இருந்து பெறப்படுகின்றன. அவற்றின் அடிப்படையில் ஒவ்வொரு பணியாளரின் சம்பளம் தானியங்கி முறையில் கணக்கிடப்பட்டு அதற்கான காசோலைகளை நிதித் துறை அலுவலர்கள் கணக்கை சரிபார்த்து வழங்குவார்கள். அனைத்து ஊழியர் தொடர்பான பரிவர்த்தனைகளும் இந்த நிரல்கூறில் இருக்கும். அத்துடன் நடப்பு நிதி மேலாண்மை அமைப்புகளுடனும் இது ஒருங்கிணைக்கப்பட்டு இருக்கும்.
# மனித வள மேலாண்மை முறைமை

## **வேலை நேரம்**

பணியாளரின் இயல்பான பணி நேரத்தையும் வேலையையும் ஒருங்கிணைக்கிறது. முன்னேறிய நிரல் கூறுகள் ஏராளமான பயன்பாட்டு அம்சங்களைக் கொண்டுள்ளன. செலவு கணக்கிடல் மற்றும் திறன் மேம்பாடு ஆகியவற்றுக்கு இது பிரதானமாகப் பயன்படுகிறது.
# மனித வள மேலாண்மை முறைமை

## **ஊழியர் நல நிர்வாக நிரல்கூறு**

பணியாளர்களுக்கு உரித்தான பயன்களை நிர்வகிக்கிறது. இவை குறிப்பாக காப்பீடு, இழப்பீடு, இலாப பங்கீடு மற்றும் பணி ஓய்வு நலன்களை உள்ளடக்கியுள்ளன.  
==**மனித வள மேலாண்மை நிரல்கூறு**
ஒருவர் வேலையில் சேர்ந்த நாளில் இருந்து அவர் பணியில் இருந்து ஒய்வு பெறும் நாள் வரையிலான அனைத்து மனித வள அம்சங்களையும் அடக்கியதாகும். இந்த முறைமை அடிப்படையாக ஒரு தனி நபரின் புள்ளி விவரங்கள், முகவரி, தேர்வு, பயிற்சி மற்றும் மேம்பாடு, திறமைகள் மற்றும் திறன் மேலாண்மை, சம்பளத் திட்டப் பதிவேடுகள், மற்றும் இது போன்ற இதர செயல்களை ஆவணப்படுத்தியிருக்கும். நூதன கணினி சார்ந்த முறைமைகள் பணியாளர் வழங்கும் விண்ணப்ப படிவங்களைப் படித்து அதில் இருக்கும் தரவுகளை தரவுத்தளங்களில் பதிவேற்றி, அவ்வப்போது உரிமையாளருக்கு தகவல்களை அளித்து, நிலைமைக்கு ஏற்றவாறு பணியாளர்களை நிர்வகித்து கட்டுப்படுத்த உதவும் திறன்களைக் கொண்டுள்ளன.  
நிறுவனங்களின் தகுந்த பதவிகளுக்கு திறன் வாய்ந்த நபர்களைத் தேர்ந்தெடுக்க, மனித வள மேலாண்மைத் துறை இப்போது இணையவழி தேர்வுமுறையை முதன்மையான வழிமுறையாகக் கையாள்கிறது. திறமை மேலாண்மை முறைமைகளில் பொதுவாக கீழ்க்காண்பவை அடங்கியிருக்கும்:  
- ஒரு நிறுவனத்திற்குள் ஒரு பணியாளரை எப்படி எல்லாம் பயன்படுத்துகிறார்கள் என்பதை பகுத்தாய்வது;
- திறமை வாய்ந்த விண்ணப்பதாரர்களைக் கண்டறிவது;
- நிறுவனங்கள் எதிர்கொள்ளும் பட்டியல்கள் மூலம் பணியாளரை தேர்வு செய்தல்;
- வேலைவாய்ப்புத் தளங்கள் அல்லது வெளியீடுகள் மூலம் பணியாளர்களைத் தெரிவு செய்தல்.  
விண்ணப்பதாரர் தெரிவுக்கான பிரத்யேகமான விண்ணப்பதாரர் பின்தொடர் முறைமை (ATS-Applicant Tracking System) கொண்ட நிரல்கூறு இந்நடவடிக்கைக்கான செலவினை பெருமளவு குறைத்து நிர்வகிக்கிறது.
# மனித வள மேலாண்மை முறைமை

## **பயிற்சி நிரல்கூறு**

நிறுவனப் பணியாளரின் பயிற்சி மற்றும் முன்னேற்ற முயற்சிகளை நிர்வகிப்பதற்கான ஒரு முறைமையை வழங்குகிறது. இந்த முறைமை (கற்றல்-மேலாண்முறைமை) பணியாளர்களின் கல்வி, தகுதி, மற்றும் திறமைகளை அளவிடுவதற்கும் அவர்களுக்கேற்ற பயிற்சிகள், புத்தகங்கள், குறுவட்டுகள், வலைத்தளம் சார்ந்த பயிற்சிகள் அவசியம் என்பதை மதிப்பிடுவதற்கும் மனித வளத் துறைக்கு உதவுகிறது. இதற்குத் தகுந்தாற்போல், தேதி வாரியான தனிப்பட்ட பயிற்சி முகாம்கள் மற்றும் வகுப்புகள் ஒருங்கிணைக்கப்பட்டு, சரியான ஆலோசகர்களைக் கொண்டு பயிற்சிகள் வழங்க ஏற்பாடு செய்து, இந்த முறைமைக்குள்ளேயே பலரின் திறமைகளை நன்கு நிர்வகிக்கலாம். மிகவும் திறம்பட்ட உழைப்பு மேலாண்மை முறைமைகள் மேலாளர்களுக்கு இந்த வேலைகளை நிர்வகிப்பதில் பேருதவி புரிகின்றன.
# மனித வள மேலாண்மை முறைமை

## **பணியாளர் சுய சேவை நிரல்கூறு**

ஒரு பணியாளருக்கு அவர் குறித்த மனித வளத் துறை தரவுகளை அறிந்து கொள்ளவும், மற்றும் முறைமை மூலமாக சில பரிவர்த்தனைகள் மற்றும் செயல்பாடுகளை மேற்கொள்ளவும் வழி வகுக்கிறது. தங்கள் வருகைப் பதிவு குறித்து மனித வளத் துறை அதிகாரிகளிடம் மட்டுமல்லாது இந்த முறைமையிலும் ஊழியர்கள் அறிந்து கொள்ளலாம். மனித வளத் துறையினருக்கு சுமையேற்றாமல், மிகுதி நேரப் பணிக்கு மேற்பார்வையாளர்கள் இந்த நிரல்கூறின் வழி ஒப்புதலளிக்க முடியும்.  
பல நிறுவனங்கள் பாரம்பரிய செயல்பாடுகளைக் கடந்து மிகவும் மேம்பட்ட மனித வள மேலாண்மைத் தகவல் முறைமைகளைப் பயன்படுத்துகின்றன. பணியாளர் தெரிவு, வேலைவாய்ப்பு, செயல்திறன் மதிப்பீடு, பணியாளர் நலன் ஆராய்தல், உடல் நலம், பாதுகாப்பு உள்ளிட்ட ஏராளமான அம்சங்கள் இந்த முறைமைகளில் ஒருங்கிணைக்கப்பட்டுள்ளன. மற்றும் பல நிறுவனங்கள் இந்த அத்தனை அம்சங்களையும் கொண்ட விண்ணப்பதாரர் பின்தொடர் முறைமையை தங்களது முறைமையுடன் சேர்த்து அமர்த்தி பயன்படுத்திக் கொள்கின்றன.
# நியமவிலகல்

வரைபடத்தில் ஒவ்வொரு வண்ணமிடப்பட்ட பட்டையும் 1 நியமவிலகல் அகலம் கொண்டுள்ளது.]]  
புள்ளியியல் மற்றும் நிகழ்தகவுக் கோட்பாட்டில், **நியமவிலகல்** அல்லது **திட்ட விலக்கம்** (*standard deviation*, *σ*) என்பது, ஒரு தரவிலுள்ள ஒவ்வொரு மதிப்பும் அத்தரவின் சராசரி மதிப்பிலிருந்து எவ்வளவு விலகி உள்ளது என்பதைக் கணிப்பதாகும். இக்கருத்துரு, நிகழ்தகவுக் கோட்பாடு, புள்ளிவிவர தொகுப்பாக்கம், நிகழ்தகவுப் பரவல் (probability distribution) ஆகிய பல துறைகளில் அடிப்படைக் கருத்தாகப் பயன்படுகின்றது. நியமவிலகல், பரவற்படியின் வர்க்கமூலமாக அமைகிறது. பரவற்படி போன்று இல்லாமல், தரவின் அலகிலேயே அமைவது, நியமவிலகலின் ஒரு சிறப்புப் பண்பு.  
தரவின் ஒவ்வொரு தரவுப் புள்ளியும் அத் தரவின் சராசரியில் இருந்து மாறுபடும் அளவினை வர்க்கப்படுத்தி, பின் அவ்வாறு கிடைக்கும் வர்க்கங்களின் சராசரியின் வர்க்கமூலம் காணக் கிடைக்கும் அளவு, அத்தரவின் நியமவிலகல் ஆகும். ’மாறுபாடு’ அல்லது ’பரவல்’ ன் அளவீடாக நியமவிலகல் பயன்படுத்தப்படுகிறது. பொதுவாகச், சராசரியிலிருந்து தரவு எந்தளவிற்கு மாறுபட்டிருக்கிறது என்பதை நியமவிலகலின் மதிப்புக் காட்டுகிறது. குறைவான நியமவிலகல், தரவுப் புள்ளிகள் சராசரிக்கு மிகவும் நெருங்கிச் செல்பவையாக இருப்பதையும், அதிக அளவு நியமவிலகல் தரவு பரந்து விரிந்திருக்கிறது என்பதையும் காட்டும்.  
தரவுகளின் மாறுபாட்டைக் காண்பதற்கு மட்டுமின்றி, புள்ளிவிவரங்களின் வாயிலாக அடையப்படும் முடிவுகளின் நம்பகத்தன்மையை அளவிடுவதற்கும் நியமவிலகல் பயன்படுகிறது. எடுத்துக்காட்டாக, ஓட்டெடுப்பு தரவின் பிழை விளிம்பானது அதே ஓட்டெடுப்பு பல்வேறு முறை நடத்தப்பட்டால் கிடைக்கக்கூடிய முடிவுகளின் தரவின் எதிர்நோக்கு நியமவிலகலைக் கணக்கிடுவதன் மூலம் தீர்மானிக்கப்படுகிறது. அவ்விதம் காணப்படும் பிழை விளிம்பு நியமவிலகலைக் காட்டிலும் இரண்டு மடங்காக, அதாவது நம்பக இடைவெளியின் ஆரத்தின் 95 சதவிகித அளவாக இருக்கும். அறிவியலில், பொதுவாக ஆராய்ச்சியாளர்கள் பரிசோதனை மூலம் கிடைக்கும் தரவின் நியமவிலகலையே தெரிவிக்கின்றனர் என்பதோடு நியமவிலகலின் வீச்சிலிருந்து வெகுதொலைவில் அமையும் விளைவுகள் மட்டுமே புள்ளிக் குறிப்பியல் நோக்கில் முக்கியத்துவம் வாய்ந்தவையாகக் கருதப்படுகின்றன. பொருளியலிலும் நியமவிலகல் முக்கியத்துவம் கொண்டுள்ளது. ஒரு குறிப்பிட்ட முதலீட்டில் கிடைக்கும் ஆதாய வட்டிவிகிதத் தரவின் நியமவிலகல், அம்முதலீட்டின் மாறக்கூடிய நிலையின் (volatility) அளவீடாக அமையும்.  
ஒரு முழுமைத்தொகுதியின் மாதிரித் தரவு மட்டுமே கிடைக்கும் என்ற நிலையில், முழுமைத்தொகுதியின் நியமவிலகல், மாதிரி நியமவிலகல் எனப்படும் மேம்படுத்தப்பட்ட அளவுருவினால் கணக்கிடப்படுகிறது.
# நியமவிலகல்

## வரலாறு

1894 ஆம் ஆண்டில் கார்ல் பியர்சனால் அவரது விரிவுரைகளைத் தொடர்ந்து அவரது படைப்புகளில் முதன்முதலாக *நியமவிலகல்* என்ற சொல், பயன்படுத்தப்பட்டது. இதே கருத்தாக்கத்திற்கு வழங்கப்பட்டு வந்த பழைய பெயர்களுக்கு மாற்றீடாகவும் இச்சொல் அமைந்துள்ளது. எடுத்துக்காட்டாக காஸ், நியமவிலகல் தரும் அதே கருத்துருவைக் குறிக்க ’இடைநிலைப் பிழை’ என்ற பெயரைப் பயன்படுத்தியிருந்தார்.
# நியமவிலகல்

## அடிப்படை எடுத்துக்காட்டுகள்

பின்வரும் மதிப்புக்களைக் கொண்ட தரவினை எடுத்துக்கொள்வோம்:  
:<math>2,\;4,\;4,\;4,\;5,\;5,\;7,\;9.</math>  
இந்த 8 தரவுப்புள்ளிகளின் சராசரி மதிப்பு :  
:<math>\frac{2 + 4 + 4 + 4 + 5 + 5 + 7 + 9}{8} = 5.</math>  
சராசரியிலிருந்து ஒவ்வொரு தரவுப் புள்ளிக்குமான வேறுபாட்டை முதலில் கணக்கிட்டு அதன் முடிவை இருமடி ஆக்க ( கூடுதல் குறைதல் என்பதைக் கொள்ளாமல், மாறுபாட்டின் பரும அளவை மட்டும் கருத்தில் கொள்ள இருமடியாக்கப்படுகிறது):  
<math>
\begin{array}{ll}
(2-5)^2 = (-3)^2 = 9 & (5-5)^2 = 0^2 = 0 \\
(4-5)^2 = (-1)^2 = 1 & (5-5)^2 = 0^2 = 0 \\
(4-5)^2 = (-1)^2 = 1 & (7-5)^2 = 2^2 = 4 \\
(4-5)^2 = (-1)^2 = 1 & (9-5)^2 = 4^2 = 16
\end{array}
</math>  
பின்னர் இந்த வேறுபாடு மதிப்புக்களின் கூடுதலை எத்தனைத் தரவுகள் உள்ளனவோ அவற்றால் வகுத்து நியமவிலகலை அளிப்பதற்கான வர்க்க மூலம் காண நியமவிலகலின் மதிப்பு கிடைக்கிறது:  
:<math> \sigma = \sqrt{\frac{9+1+1+1+0+0+4+16}{8}} = 2. </math>  
மேற்கண்ட தரவு முழுமைத்தொகுதியாக (population) இருந்தால் மட்டுமே இம்முறையில் நியமவிலகல் காணலாம். அவ்வாறு காணப்படும் நியமவிலகல், *முழுமைத்தொகுதி நியமவிலகல்* ஆகும்.  
அவ்வாறின்றி எடுத்துக்கொண்ட தரவு, மாதிரித் தரவாக (sample) இருந்தால்:  
சராசரியிலிருந்து ஒவ்வொரு தரவுப்புள்ளிக்கும் உள்ள வித்தியாசங்கள் கண்டுபிடித்து, அவற்றின் வர்க்கங்களின் கூடுதலை 7 ஆல் வகுத்துப் பின் வர்க்கமூலம் காண நியமவிலகல் கிடைக்கும் (8 தரவுப் புள்ளிகளுக்கு இடையேயுள்ள இடைவெளிகளின் எண்ணிக்கை = 8-1 = 7). இந்த நியமவிலகல், *மாதிரி நியமவிலகல்* எனப்படும்.  
மற்றொரு எடுத்துக்காடு:
அமெரிக்காவில் ஒரு வயது வந்த ஆணின் உயரத்தின் சாராசரி 70", நியமவிலகல் 3", மேலும் அமெரிக்க வயதுவந்த ஆண்களின் உயரம் என்னும் சமவாய்ப்புமாறி ஒரு இயல்நிலைப் பரவலாக அமையுமானால்:  
அமெரிக்காவிலுள்ள ஆண்களின் உயரம் பின்வருமாறு அமையும்:  
- 68 சதவீதத்தினரின் உயரம் (70-3,70+3) = (67"–73") இடைவெளியிலும்
- 95 சதவீதத்தினரின் உயரம் (70-6,70+6) = (64"–76") இடைவெளியிலும்
- 99.7 சதவீதத்தினரின் உயரம் (70-9,70+9) = (61"–79") இடைவெளியிலும் அமையும்.  
நியமவிலகலின் மதிப்பு பூச்சியமாக இருந்தால் அனைவரின் உயரமும் சரியாக 70" ஆக இருக்கும். நியமவிலகலின் மதிப்பு 20" எனில், அவர்களின் உயரம் மிகுந்த அளவில் (50"–90") வேறுபடும்.
# நியமவிலகல்

## வரையறை

### நிகழ்தகவுப் பரவல் அல்லது சமவாய்ப்பு மாறி

*X* என்ற சமவாய்ப்பு மாறியின் கூட்டுச்சராசரி *μ* எனில்:
:<math>\operatorname{E}[X] = \mu\,\!</math>  
இங்கு செயலி *E*, *X* இன் சராசரி அல்லது எதிர்பார்ப்பு மதிப்பைக் குறிக்கிறது.  
*X* இன் **நியமவிலகல்** பின்வருமாறு அமைகிறது:  
: <math>\sigma = \sqrt{\operatorname{E}\[(X - \mu)^2\]}.</math>  
அதாவது, நியமவிலகல் *σ* (சிக்மா) (*X* − *μ* )<sup>2</sup> இன் சராசரி மதிப்பினுடைய வர்க்க மூலம் ஆகும்.  
ஒரு நிகழ்தகவுப் பரவலின் நியமவிலகல் அப்பரவலின் சமவாய்ப்பு மாறி<nowiki/>யின் நியமவிலகலாகவே இருக்கும். அனைத்து சமவாய்ப்பு மாறிகளுக்கும் எதிர்பார்ப்பு மதிப்பு இருக்க வேண்டிய அவசியமில்லாததால் அவ்வாறன சமவாய்ப்பு மாறிகளுக்கு நியமவிலகல் கிடையாது. கோஷி பரவலில் அமையும் சமவாய்ப்பு மாறி இதற்கு எடுத்துக்காட்டாக அமையும்.
# நியமவிலகல்

## வரையறை

### நிகழ்தகவுப் பரவல் அல்லது சமவாய்ப்பு மாறி

#### தனித்த சமவாய்ப்பு மாறி

தனித்த சமவாய்ப்பு மாறி *X* இன் மதிப்புகள் <math>x_1, x_2, \ldots, x_N</math> ஆகவும் அவற்றுக்கான நிகழ்தகவுகள் சமமாகவும் அமைந்தால் *X* இன் நியமவிலகல்:  
:<math>\sigma = \sqrt{\frac{(x_1-\mu)^2 + (x_2-\mu)^2 + \cdots + (x_N - \mu)^2}{N}},</math>  
அல்லது, கூட்டுத்தொகை குறிப்பீட்டைப் பயன்படுத்தி,  
:<math>\sigma = \sqrt{\frac{1}{N} \sum_{i=1}^N (x_i - \mu)^2},</math>  
சமமான நிகழ்தவிற்குப் பதிலாக வெவ்வேறான நிகழ்தகவுகளைக் பின்வருமாறு கொண்டிருந்தால்:  
:*x*<sub>1</sub> இன் நிகழ்தகவு *p*<sub>1</sub>,
:*x*<sub>2</sub> இன் நிகழ்தகவு *p*<sub>2</sub>, .......  
:*x*<sub>*N*</sub> இன் நிகழ்தகவு *p*<sub>N</sub>.
:<math>\sigma = \sqrt{\sum_{i=1}^N p_i(x_i - \mu)^2} , {\rm \ \ where\ \ } \mu = \sum_{i=1}^N p_i x_i.</math>
# நியமவிலகல்

## வரையறை

### நிகழ்தகவுப் பரவல் அல்லது சமவாய்ப்பு மாறி

#### தொடர்ச்சியான சமவாய்ப்பு மாறி

தொடர்ச்சியான மெய்மதிப்புச் சமவாய்ப்பு மாறி X இன் நிகழ்தகவு அடர்த்திச் சார்பு p(x) எனில் X இன் நியமவிலகல்:  
:<math>\sigma = \sqrt{\int_\mathbf{X} (x-\mu)^2 \, p(x) \, dx}, {\rm \ \ where\ \ } \mu = \int_\mathbf{X} x \, p(x) \, dx,</math>
# நியமவிலகல்

## வரையறை

### நிகழ்தகவுப் பரவல் அல்லது சமவாய்ப்பு மாறி

#### எடுத்துக்காட்டு

3, 7, 7, மற்றும் 19 மதிப்புக்களைக் கொண்டிருக்கும் தரவுத் தொகுதியின் நியமவிலகலை நாம் கண்டுபிடிக்க விரும்புகிறோம் என்றால்.  
**படி-1:** 3, 7, 7, 19 இன் சராசரியை கண்டுபிடிக்கவும்  
:<math>\frac{3+7+7+19}{4} = 9.</math>  
**படி-2:** சராசரியில் இருந்து ஒவ்வொரு எண்ணிற்குமான விலகலைக் (அகற்சியைக்) கண்டுபிடிக்கவும்,
: <math> \begin{align} 3 - 9 = -6 \\ 7 - 9 = -2 \\ 7 - 9 = -2 \\ 19 - 9 = 10. \end{align} </math>  
**படி-3:** ஒவ்வொரு தரவும் சராசரியில் இருந்து அகலும் அல்லது விலகும் திசையை (குறைவா, கூடுதலா) என்னும் செய்தியை நீக்க ஒவ்வொரு அகற்சியையும் (விலகலையும்) இருமடி செய்யவும் (கழித்தல் திசையுள்ள எண்கள் இதனால் நேர்ம எண்களாகவும் மாறிவிடும்):  
: <math> \begin{align} (-6)^2 = 36 \\ (-2)^2 &amp; = 4 \\ (-2)^2 = 4 \\ 10^2 &amp; = 100. \end{align} </math>  
**படி-4:** இருமடி செய்யப்பட்ட விலக்கங்களின் அல்லது அகற்சிகளின் சராசரியைக் கண்டுபிடிக்கவும்,  
: <math> \frac{36+4+4+100}{4} = 36.</math>  
**படி-5:** வர்க்கமூலம் காணும்பொழுது நேர்ம மதிப்புள்ளதை எடுத்துக்கொள்ளவும் (முன்பு இருமடி ஆக்கியதால் அவற்றின் வர்க்கமூலம் எடுப்பதன் மூலம் அகற்சியீன் அளவை அறிகின்றோம்),  
:<math>\sqrt{36} = 6.\,</math>
ஆகவே இந்த தரவின் நியமவிலகல் 6 ஆகும்.  
இந்த எடுத்துக்காட்டின் படி கிடைக்கும் நியமவிலகலானது பொதுவாக தனிய மாறுபாடு (absolute deviation) என்னும் மற்றொரு கணக்கீடு தரும் சராசரி விலகலில் இருந்து மாறுபடுகின்றது என்பதையும் காட்டும் (இந்தத் தனிய மாறுபாடு இவ்வெடுத்துக்காட்டில் 5 ஆக உள்ளது; இந்தத் தனிய மாறுபாடு என்பது சராசரியில் இருந்து தரவுகள் மாறுபடும் அளவை இருமடியாக்காமல் அதன் திசைநீக்கிய பரும அளவை மட்டும் காணும் முறை).
# நியமவிலகல்

## வரையறை

### நிகழ்தகவுப் பரவல் அல்லது சமவாய்ப்பு மாறி

#### சூத்திரத்தை எளிதாக்குதல்

இருமடி செய்யப்பட்ட சாய்வுகளின் கூடுதல் கணக்கீட்டை பின்வருமாறு எளிதாக்கலாம்:
:<math>\begin{align} \sum_{i=1}^N (x_i - \overline{x})^2 &amp; = {} \sum_{i=1}^N (x_i^2 - 2 x_i\overline{x} + \overline{x}^2) \\ &amp; {} = \(\sum_{i=1}^N x_i^2\) - \(2 \overline{x} \sum_{i=1}^N x_i\) + N\overline{x}^2 \\ &amp; {} = \(\sum_{i=1}^N x_i^2\) - 2 \overline{x} (N\overline{x}) + N\overline{x}^2 \\ &amp; {} = \(\sum_{i=1}^N x_i^2\) - 2N\overline{x}^2 + N\overline{x}^2 \\ &amp; {} = \(\sum_{i=1}^N x_i^2\) - N\overline{x}^2. \end{align}</math>  
நியமவிலகலின் கணக்கிடுதலை எளிதாக்க, அசல் சூத்திரத்திற்குப் பதில் பின்வருவதைப் பயன்படுத்தலாம்:  
:<math> \sigma = \sqrt{\frac{1}{N} \(\(\sum_{i=1}^N x_i^2\) - N\overline{x}^2\)} = \sqrt{\frac{1}{N} \(\sum_{i=1}^N x_i^2\) - \overline{x}^2}. </math>
# நியமவிலகல்

## வரையறை

### முழுமைத்தொகுதியின் நியமவிலகல் மதிப்பிடுதல்

முழுத்தொகுதியின் ஒவ்வொரு உறுப்பினரையும் மாதிரிகாண (sampled) முடியுமானால் அத்தொகுதி முழுமைக்குமான நியமவிலகலைக் கணக்கிடலாம். அது இயலாத போது முழுமைத்தொகுதியிலிருந்து சமவாய்ப்பு முறையில் எடுக்கப்பட்ட ஒரு மாதிரித் தரவின் நியமவிலகல் கணக்கிடப்படுகிறது. அவ்வாறு காண்பதற்கான கணக்கீட்டு முறைகள் கீழே தரப்படுகின்றன.
# நியமவிலகல்

## வரையறை

### முழுமைத்தொகுதியின் நியமவிலகல் மதிப்பிடுதல்

#### மாதிரியாக்கத்தின் நியமவிலகலினால்

*σ* இன் மதிப்பாக சிலபோது பயன்படுத்தப்படும் மாதிரியின் நியமவிலகலானது *s* <sub>*n* </sub> ஆல் குறிப்பிடப்பட்டு பின்வருமாறு வரையறுக்கப்படுகிறது:  
:<math> s_n = \sqrt{\frac{1}{N} \sum_{i=1}^N (x_i - \overline{x})^2}. </math>  
இந்த மதிப்பான் "மாதிரி நியமவிலகலைக்" காட்டிலும் சிறியளவில் சீரான சராசரி வர்க்கப்பிழையைக் கொண்டதாக இருக்கிறது. முழுமைத்தொகுதி இயல்நிலைப் பரவலாக அமையும்பொழுது அதிகஅளவாக-ஒத்தத்தன்மை மதிப்பீடாக இருக்க்கூடிய இந்த மதிப்பான், மாதிரியின் அளவு சிறியதாக அமையும்பொழுது குறைபட்ட மதிப்பான் ( biased estimator) ஆக அமைகிறது.